Diari Oficial de la Generalitat Valenciana


Sumari del DOGV 4738, del 23-04-2004 (2004/3547)

RESOLUCIÓ de 5 de març de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació del projecte Gasoducte a Onil, als termes municipals d'Onil i Ibi (Alacant), i es declara, en concret la seua utilitat pública. Expedient número JUEXPR/2002/12 (CBREDE/2000/16).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4738

Data del DOGV
:   23-04-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/3547


Data del document
:   05-03-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Onil
    * Ibi
    * indústria energètica
    * gasoducte
    * empresa privada

RESOLUCIÓ de 5 de març de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació del projecte Gasoducte a Onil, als termes municipals d'Onil i Ibi (Alacant), i es declara, en concret la seua utilitat pública. Expedient número JUEXPR/2002/12 (CBREDE/2000/16). [2004/E3547]
  
Per Resolució d'este Servei Territorial d'Indústria i Energia de data 11 de novembre de 2002 es va sotmetre a informació pública l'autorització administrativa, l'aprovació del projecte d'execució i la declaració en concret d'utilitat pública del projecte Gasoducte a Onil, als termes municipals d'Onil, Castalla i Ibi (Alacant), prèvia petició, a l'empara de l'article 5, del Reglament d'Expropiació Forçosa, de l'Entitat Beneficiària, Gas Alicante SAU, publicant-se anuncis en el Diari Oficial de la Generalitat Valenciana, amb data 12 de desembre de 2002, en el Butlletí Oficial de la Província d'Alacant, amb data 7 de desembre de 2002 i, en El Periódico de Alicante, amb data 21 de novembre de 2002.
  
Durant el període d'informació pública es van presentar al·legacions: la Conselleria d'Obres Públiques, Urbanisme i Transports va proposar una modificació del traçat amb l'objecte que el mateix discorreguera per fora de la zona de protecció de la carretera CV-806 i que fóra compatible al nou planejament urbanístic; l'Ajuntament d'Onil va sol·licitar la modificació del traçat perquè impossibilita el desplegament de la carretera CV-816 Onil-Castalla, afecta al pla general vigent i és incompatible amb la carretera CV-815; Maria Cerdá Guill va notificar el canvi de titularitat d'una de les finques incloses en la relació de béns i drets afectats pel projecte (AL-CA-1) i la Confederació Hidrogràfica del Xúquer va requerir que s'aportara documentació complementària.
  
Les al·legacions van ser contestades per l'entitat beneficiària posant de manifest el següent: respecte a les sol·licituds de modificació del traçat de la Conselleria d'Obres Públiques, Urbanisme i Transports i de l'Ajuntament d'Onil, una vegada estudiats els informes presentats, Gas Alicante, SAU, procedix a modificar el traçat d'acord amb les al·legacions presentades, per la qual cosa part del traçat del projecte presentat ha quedat desafectat i el nou traçat es reflectix en l'addenda al gasoducte a Onil, projecte presentat al Servei Territorial d'Indústria i Energia, el 9 de maig de 2003; respecte a les al·legacions de Maria Cerdá Guill i de la Confederació Hidrogràfica del Xúquer, no correspon contestar-les perquè, a causa de la modificació del projecte referida, ja no resulten afectats pel projecte Gasoducte a Onil.
  
Atés que s'han respectat en la major mesura possible els drets dels particulars, tot fent-los compatibles amb els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat pel Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i en els articles 104 i 105, de la Llei 34/1998, de 7 d'octubre, del Sector d'Hidrocarburs, este Servei Territorial d'Indústria i Energia ha resolt aprovar el projecte d'execució i autoritzar a Gas Alacant, SAU, la instal·lació del Gasoducte a Onil als termes municipals d'Onil i Ibi (Alacant), i declarar, al mateix temps, la seua utilitat pública en concret, establint-se en tot cas les prescripcions següents:
  
Primera. En tot moment haurà de complir-se el que s'establix en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, així com en la Llei 34/1998, de 7 d'octubre, del Sector d'Hidrocarburs.
  
Segona. El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, que queden especificades en les següents dades bàsiques: canonada d'acer soldada tipus API-5L Gr.B amb diàmetre de 8?. Pressió de disseny: 16 bar. La longitud del gasoducte és de 2.547 metres lineals i discorre pels termes municipals d'Onil i Ibi. Instal·lacions auxiliars: vàlvules de seccionament de línia i sistemes de telecontrol i telecomandament. La relació de béns i drets afectats pel projecte, modificada pel canvi de traçat realitzat d'acord amb les al·legacions presentades per la Conselleria d'Obres Públiques, Urbanisme i Transports i per l'Ajuntament d'Onil, s'inserix al final de la present resolució.
  
Quarta. Gas Alicante, SAU, donarà compte de l'acabament de les instal·lacions a este Servei Territorial per al seu reconeixement definitiu i alçament de l'acta de posada en servici de les instal·lacions, sense el requisit del qual no podran entrar en funcionament.
  
Cinquena. L'Administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General de l'Energia de la Conselleria d'Infrastructures i Transports de la Generalitat Valenciana (c/ Colom, núm. 1, 46.004 València), en el termini d'un mes, a partir del dia de la seua publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992).